คึกคักสมการรอคอย คนศรัทธานำสร้อย-แหวนทอง แก้บน พี่ไข่ วัดเขากรวด
คึกคักสมการรอคอย คนแห่กราบไหว้พี่ไข่ พี่จุก น้องจันทิมา ที่วัดเขากรวด จ.ราชบุรี หลายครอบครัวเดินทางมาแก้บน หลังขอพรแล้วสมปรารถนาผู้สื่อข่าวรายงานว่า ประชาชนจำนวนมากเดินทางมากราบไหว้ พี่ไข่ พี่จุก น้องจันทิมา ที่วัดเขากรวด จ.ราชบุรี ซึ่งทางวัดได้มีมาตรการเฝ้าระวังเชื้อไวรัสโควิด-19 อย่างเข้มงวด โดยประชาชนส่วนใหญ่มาเพื่อแก้บนตามสัญญาที่ให้ไว้กับพี่ไข่ บางคนมาแก้บน เพราะจุดธูปไหว้ขอพี่ไข่ที่บ้านตนเอง ให้ช่วยขายที่ได้ ซึ่งก็ขายที่ได้จริงๆ จึงนำสร้อยคอทองคำ และแหวนทองคำ รวมกันหนัก 1 บาท มาแก้บน ส่วนชาวบ้าน อ.บ้านโป่ง ได้อธิษฐานจิตขอพี่ไข่อยู่กับบ้าน ขอให้ตนถูกสลากกินแบ่งรัฐบาลงวดประจำวันที่ 1 มิ.ย.63 จนทำให้ตนถูกสลากสามตัวตรงหลายใบ จึงนำประทัดแสนนัดมาจุดแก้บนด้านเจ้าของกิจการเฟอร์นิเจอร์ จ.สมุทรปราการ หลังพิษโควิด-19 ทำให้กิจการแย่ถึงขั้นจะปิดกิจการ จึงยกมือท่วมหัวขอให้พี่ไข่ช่วยให้กิจการดีดังเดิม เพียง 3 วัน กิจการก็กลับมาดีดังเดิม จึงนำน้ำแดง 100 แพ็ก มาแก้บนพี่ไข่นางถาวร ฤทธิ์เดช อายุ 62 ปี ชาว อ.เมืองราชบุรี เปิดเผยว่า ได้เดินทางมากราบไหว้พี่ไข่เป็นครั้งแรก ก่อนหน้านี้ตั้งใจจะมากราบไหว้ แต่ทางวัดปิดงดให้กราบไหว้ จึงไม่ได้มา หลังมีการผ่อนปรนทางวัดเปิดให้กราบไหว้ ก็เหมือนมีอะไรมาดลใจบอกตนตลอดเวลาว่า วัดเปิดแล้วนะ มากราบไหว้ได้แล้ว จึงให้ลูกชายพามากราบไหว้ในวันนี้ ส่วนมาตรการที่ทางวัดจัดไว้อย่างเข้มงวดตนคิดว่าดี เพราะตนก็ต้องป้องกันตัวเองด้วยเช่นกันส่วนนายประเทือง ชูคำ อายุ 51 ปี ชาว อ.ปากท่อ จ.ราชบุรี กล่าวว่า รู้จากเพื่อนๆ ว่า ทางวัดเปิดให้กราบไหว้พี่ไข่ จึงเดินทางมากราบไหว้ ซึ่งก่อนหน้านี้เคยเดินทางมากราบไหว้อยู่สองสามครั้ง ส่วนใหญ่จะมาขอโชคลากจากพี่ไข่ ซึ่งได้ตามที่ขอทุกประการ โดยส่วนตัวเชื่อว่าพี่ไข่ วัดเขากรวด มีความศักดิ์สิทธิ์มาก จึงตั้งใจจะเดินทางมากราบไหว้บ่อยๆ ส่วนตนคิดว่าดีมากที่ทางวัดมีมาตรการป้องกันโควิดอย่างเข้มงวดด้านนายศรีประทุน ขันธจันทร์ อายุ 71 ปี ชาว ต.เขื่องใน จ.อุบลราชธานี บอกว่า ลูกสาวเคยมากราบไหว้พี่ไข่ ที่วัดเขากรวดหลายครั้งแล้ว และได้โชคลาภกลับไปทุกครั้ง เลยขอให้ลูกสาวพามากราบไหว้บ้าง หลังจากที่รู้ข่าวว่าทางวัดเปิดให้กราบไหว้ได้แล้ว ซึ่งตนตั้งใจจะมากราบไหว้ขอให้ตนเองมั่งมีศรีสุข ส่วนทางวัดที่มีมาตรการป้องกันโควิดอย่างเข้มงวดนั้น ตนยอมรับว่ากว่าจะได้กราบไหว้รอนานมาก เพราะต้องเข้าคิวรอ แต่ตนก็คิดว่าปลอดภัยดี และคิดว่าคุ้มกับการรอคอย เพราะตนได้ยินกิตติศัพท์ถึงความศักดิ์สิทธิ์ของพี่ไข่ วัดเขากรวด มามากจึงอยากได้กราบไหว้สักครั้งขณะที่ นายกรกพล ทัพเอี่ยม อายุ 24 ปี ชาว ต.บ้านแหลม จ.เพชรบุรี บอกว่า ตนได้ติดตามเพจของวัดเขากรวด จึงรู้ว่าทางวัดเปิดให้สักการะพี่ไข่ได้แล้ว จึงชวนเพื่อนมากราบไหว้ในวันนี้ ซึ่งก่อนหน้านี้ตนมีปัญหาเรื่องเงิน จึงอธิษฐานขอพี่ไข่ให้ช่วยเหลือเรื่องเงิน ทั้งๆ ที่ไม่เคยมาที่วัด แต่หลังอธิษฐานทำให้ตนถูกหวยและได้เงินมาแก้ปัญหาได้ จึงอธิษฐานไว้ในใจว่าจะต้องเดินทางมาสักการะพี่ไข่ให้ได้สักครั้งหนึ่ง แต่ช่วงกำลังจะเดินทางมา ได้รู้ข่าวจากทางวัดว่าปิดให้สักการะพี่ไข่ เพราะป้องกันโควิด-19 จึงไม่ได้มา แต่วันนี้ทางวัดเปิดให้สักการะแล้ว จึงรีบเดินทางมากราบไหว้ทันที ส่วนมาตรการคุมเข้มของทางวัดตนคิดว่าดี และไม่ได้คิดว่าเป็นการทำให้เสียเวลาแต่อย่างใด กลับเป็นผลดีด้วยซ้ำ เพราะทุกคนที่เดินทางมาสักการะพี่ไข่ จะได้ปลอดภัยจากการติดเชื้อ.อ่าน ตรวจหวยตรวจหวย 16/6/63 | ตรวจผลสลากกินแบ่งรัฐบาล 16 มิถุนายน 2563แวะส่องเลขเด็ด คำชะโนด ก่อนหวยออก นักเสี่ยงโชคได้เลขสมใจ 2 ตัวคึกคักสมการรอคอย คนศรัทธานำสร้อย-แหวนทอง แก้บน พี่ไข่ วัดเขากรวดคอหวยส่องเลข แม่ตะเคียน เห็น 136 เตรียมจัดหนัก หลังถูก 6 งวดซ้อนส่องเลขเด็ด พิธีโบราณขอโชคลาภจาก พญาบึ้ง คอหวยเฮ งวดนี้ได้เลขมา 4 ตัว
คึกคักสมการรอคอย คนแห่กราบไหว้ พี่ไข่ พี่จุก น้องจันทิมา ที่วัดเขากรวด จ.ราชบุรี หลายครอบครัวเดินทางมาแก้บน หลังขอพรแล้วสมปรารถนา
หวยไทยรัฐ16-6-63,หวย,เลขเด็ด,เลขเด็ด16-6-63,หวย 16 มิ.ย. 63,เลขเด็ดเจ้าแม่ตะเคียน,ตรวจหวย 16 มิถุนายน 2563,ข่าวทั่วไป